CELEX: 32020D1106
Language: lt
Date: 2020-07-24 00:00:00
Title: Komisijos įgyvendinimo sprendimas (ES) 2020/1106 2020 m. liepos 24 d. dėl laikinojo eksperimento rengimo pagal Tarybos direktyvas 66/401/EEB, 66/402/EEB, 2002/54/EB ir 2002/57/EB dėl elitinės sėklos ir veislinės sėklos, priskiriamos reprodukcijoms iki elitinės sėklos, ir sertifikuotos sėklos pasėlio oficialaus tikrinimo aprobavimo tikslais vykdant oficialiąją priežiūrą dažnumo normos (pranešta dokumentu Nr. C(2020) 4955)

28.7.2020   
               
               
                  LT
               
               
                  Europos Sąjungos oficialusis leidinys
               
               
                  L 242/7
               
            
         KOMISIJOS ĮGYVENDINIMO SPRENDIMAS (ES) 2020/1106
         2020 m. liepos 24 d.
         dėl laikinojo eksperimento rengimo pagal Tarybos direktyvas 66/401/EEB, 66/402/EEB, 2002/54/EB ir 2002/57/EB dėl elitinės sėklos ir veislinės sėklos, priskiriamos reprodukcijoms iki elitinės sėklos, ir sertifikuotos sėklos pasėlio oficialaus tikrinimo aprobavimo tikslais vykdant oficialiąją priežiūrą dažnumo normos
         
            
               (pranešta dokumentu Nr. C(2020) 4955)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 13a straipsnį,
         atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla (2), ypač į jos 13a straipsnį,
         atsižvelgdama į 2002 m. birželio 13 d. Tarybos direktyvą 2002/54/EB dėl prekybos runkelių sėkla (3), ypač į jos 19 straipsnį,
         atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla (4), ypač į jos 16 straipsnį,
         kadangi:
         
                     (1)
                  
                  
                     sertifikuotai pašarinių augalų, javų, runkelių, aliejinių ir pluoštinių augalų sėklai atitinkamai pagal Direktyvas 66/401/EEB, 66/402/EEB, 2002/54/EB ir 2002/57/EB taikomas aprobavimas vykdant oficialią priežiūrą. Ne mažiau kaip 5 % tokios sėklos pasėlių (toliau – „nustatyta mažiausia 5 % norma“) yra oficialiai tikrinami vietoje;
                  
               
                     (2)
                  
                  
                     elitinė sėkla ir veislinė iki elitinės sėklos buvusių reprodukcijų sėkla yra sertifikuojamos, jei visi šių sėklų pasėliai (toliau – „fiksuota 100 % norma“), buvo oficialiai aprobuoti, laikantis Direktyvose 66/401/EEB, 66/402/EEB, 2002/54/EB ir 2002/57/EB nustatytų sąlygų;
                  
               
                     (3)
                  
                  
                     neseniai atlikus laikinąjį eksperimentą, surengtą remiantis Komisijos įgyvendinimo sprendimu 2012/340/ES (5), įrodyta, kad ir elitinės sėklos bei veislinės sėklos, priklausančios reprodukcijoms iki elitinės sėklos, aprobavimas oficialiai prižiūrint licencijuotų ir parengtų sėklas gaminančių bendrovių inspektoriams yra geresnė alternatyva oficialiam aprobavimui. Nustatytos 5 % sėklinių augalų dalies oficialaus patikrinimo pakako įrodyti, kad aprobavimo lygis vykdant oficialią priežiūrą taip pat gali būti tinkamas elitinei sėklai ir veislinei sėklai, priskiriamai reprodukcijoms iki elitinės sėklos. Tačiau, atsižvelgiant į sėklų tiekėjų veiklos rezultatus, gali būti tikslinga tvarką toliau tobulinti;
                  
               
                     (4)
                  
                  
                     Europos Parlamento ir Tarybos reglamente (ES) 2017/625 (6) dėl oficialios kontrolės, kuriuo nustatoma suderinta Sąjungos oficialios kontrolės organizavimo visoje žemės ūkio maisto produktų grandinėje sistema, reikalaujama, kad kompetentingos institucijos reguliariai, atsižvelgdamos į riziką ir tinkamu dažnumu vykdytų visų veiklos vykdytojų oficialią kontrolę. Remiantis patirtimi, įgyta taikant tas taisykles, taip pat pagal Direktyvas 66/401/EEB, 66/402/EEB, 2002/54/EB ir 2002/57/EB turėtų būti išnagrinėta galimybė oficialiai tikrinti sėklinius augalus vykdant oficialią priežiūrą pagal rizikos vertinimu pagrįstą metodą nustatytu dažnumu;
                  
               
                     (5)
                  
                  
                     kompetentingų institucijų patikrinimų dažnumo planavimas vykdant oficialią priežiūrą, atsižvelgiant į tam tikrus rizikos kriterijus, susijusius su sėklos tiekėjų veikla, ir ankstesnės atitikties rezultatus, gali būti geresnė alternatyva sertifikuotai sėklai taikomai nustatytai mažiausiai 5 % tikrinimo normai. Dėl neseniai atlikto laikino eksperimento taip pat reikėtų ištirti elitinę sėklą ir veislinę sėklą, priskiriamą reprodukcijoms iki elitinės sėklos, kuri oficialiai aprobuota 100 %;
                  
               
                     (6)
                  
                  
                     planuodamos savo oficialių patikrinimų dažnumą, valstybių narių atsakingos oficialios įstaigos turėtų atsižvelgti į tam tikrus rizikos kriterijus, susijusius su sėklų tiekėjų veikla, ir į ankstesnių reikalavimų laikymosi rezultatus. Šiuo tikslu būtina nustatyti suderintus kriterijus. Todėl šiai alternatyvai įvertinti turėtų būti surengtas laikinasis eksperimentas;
                  
               
                     (7)
                  
                  
                     eksperimente dalyvaujančios valstybės narės turi būti atleistos nuo įsipareigojimų oficialiai aprobuoti 100 % elitinės sėklos ir veislinės sėklos, priskiriamos reprodukcijoms iki elitinės sėklos, ir oficialiai prižiūrint, kaip numatyta Direktyvose 66/401/EEB, 66/402/EEB, 2002/54/EB ir 2002/57/EB, patikrinti ne mažiau kaip 5 % sertifikuotai sėklai skirtų sėklinių augalų;
                  
               
                     (8)
                  
                  
                     eksperimente dalyvaujančios valstybės narės turėtų kasmet teikti ataskaitas Komisijai ir valstybėms narėms, kad kitos valstybės narės ir Komisija būtų informuojamos ir palengvintų pažangos vertinimą ir eksperimento stebėseną;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas
            
               1.   Sąjungos lygiu organizuojamas laikinasis eksperimentas (toliau – eksperimentas), kuriame, oficialiai tikrinant elitinei sėklai auginti skirtus pasėlius, veislinę sėklą, priskiriamą reprodukcijoms iki elitinės sėklos, ir sertifikuotą sėklą aprobavimo vykdant oficialią priežiūrą tikslais pagal šio straipsnio 2 dalyje išvardytas direktyvų 66/401/EEB, 66/402/EEB, 2002/54/EB ir 2002/57/EB nuostatas, įvertinama:
               
                           a)
                        
                        
                           ar rizika grindžiamas metodas, taikomas pagal šio sprendimo 3 straipsnį, gali būti geresnė alternatyva už
                           
                                       i)
                                    
                                    
                                       nustatytą mažiausią 5 % sėklinių augalų tikrinimo normą sertifikuotai sėklai;
                                    
                                 
                                       ii)
                                    
                                    
                                       sėkliniams augalams – elitinei sėklai ir veislinei sėklai, priskiriamai reprodukcijoms iki elitinės sėklos, – nustatytą 100 % tikrinimo normą, ir
                                    
                                 
                     
                           b)
                        
                        
                           ar šio sprendimo 3 straipsnio 1 dalyje nustatyti rizikos vertinimo kriterijai yra tinkami.
                        
                     
            
               2.   1 dalyje minimos nuostatos yra šios:
               
                           a)
                        
                        
                           Direktyvos 66/401/EEB 2 straipsnio 1 dalies B punkto 1 dalies d papunktis, 2 straipsnio 3 dalies A punkto c papunktis ir 14a straipsnio a punktas bei jos I priedo 6 punktas;
                        
                     
                           b)
                        
                        
                           Direktyvos 66/402/EEB 2 straipsnio 1 dalies C punkto d papunktis, 2 straipsnio 1 dalies Ca punkto c papunktis, 2 straipsnio 1 dalies D punkto 1 dalies d papunktis, 2 straipsnio 1 dalies D punkto 2 dalies b papunktis, 2 straipsnio 1 dalies D punkto 3 dalies c papunktis, 2 straipsnio 3 dalies A punkto c papunktis ir 14a straipsnio a punktas ir I priedo 7 punktas;
                        
                     
                           c)
                        
                        
                           Direktyvos 2002/54/EB 2 straipsnio 1 dalies c punkto iv papunktis, 2 straipsnio 3 dalies A punkto c papunktis ir 21 straipsnio a punktas ir I priedo A dalies 4 punktas;
                        
                     
                           d)
                        
                        
                           Direktyvos 2002/57/EB 2 straipsnio 1 dalies c punkto iv papunktis, 2 straipsnio 1 dalies d punkto 1 papunkčio ii įtrauka, 2 straipsnio 1 dalies d punkto 2 papunkčio iii įtrauka, 2 straipsnio 5 dalies A punkto c papunktis ir 18 straipsnio a punktas bei I priedo 5 punktas.
                        
                     
         
         
            2 straipsnis
            Valstybių narių dalyvavimas
            Eksperimente gali dalyvauti bet kuri valstybė narė.
            Valstybė narė, nusprendusi dalyvauti eksperimente (toliau – dalyvaujančios valstybės narės) praneša apie tai Komisijai ir kitoms valstybėms narėms ir nurodo rūšis, kategorijas ir regionus, susijusius su jos dalyvavimu, ir visus apribojimus.
            Dalyvaujančios valstybės narės bet kuriuo metu gali nutraukti savo dalyvavimą apie tai atitinkamai pranešdamos Komisijai.
         
         
            3 straipsnis
            Rizikos vertinimas
            
               1.   Valstybės narės atlieka sėklos tiekėjų rizikos vertinimą ir atitinkamai pritaiko savo oficialių patikrinimų apimtį prie 1 % – 100 % sėklinių augalų aprobavimo vykdant oficialią priežiūrą.
               Vertinant sėklų tiekėjų riziką, atsižvelgiama į šiuos kriterijus:
               
                           a)
                        
                        
                           rūšis ir auginimo metodus;
                        
                     
                           b)
                        
                        
                           auginimo vietovę ir laukų skaičių;
                        
                     
                           c)
                        
                        
                           veiklą, kurią kontroliuoja sėklos tiekėjas;
                        
                     
                           d)
                        
                        
                           veiklos ar operacijų vykdymo vietą;
                        
                     
                           e)
                        
                        
                           bet kokią informaciją, rodančią tikimybę, kad sėklos naudotojai gali būti suklaidinti, visų pirma dėl sėklos tapatumo, sveikatos ir kokybės, savybių, sudėties, kiekio, kilmės šalies ar teritorijos, auginimo būdo;
                        
                     
                           f)
                        
                        
                           ankstesnius sėklų tiekėjų pasėlių oficialaus patikrinimo ir vėlesnės a posteriori kontrolės rezultatų ir atitikties 2 dalyje nustatytam reikalavimui duomenis;
                        
                     
                           g)
                        
                        
                           sėklos tiekėjų, visų pirma licencijuoto lauko inspektoriaus arba sėklos tiekėjų prašymu trečiosios šalies atliktų patikrinimų, įskaitant tam tikrais atvejais privačias kokybės užtikrinimo sistemas, siekiant nustatyti, ar laikomasi 2 dalyje nustatyto reikalavimo, patikimumą ir rezultatus;
                        
                     
                           h)
                        
                        
                           bet kokią informaciją, kuri galėtų rodyti, kad nesilaikoma 2 dalyje nustatyto reikalavimo.
                        
                     
            
               2.   Pasėliai, kuriuos reikia oficialiai patikrinti, auginami iš sėklos, kurios oficiali a posteriori kontrolė buvo atliekama pagal Direktyvas 66/401/EEB, 66/402/EEB, 2002/54/EB ir 2002/57/EB.
            
            
               3.   Oficialiajai a posteriori kontrolei ir tam tikrais atvejais oficialiems laboratoriniams sėklos veislės tapatumo ir grynumo tyrimams imama tam tikra pasėliuose išaugintos sėklos partijų mėginių dalis. Valstybės narės nustato sėklos partijas, kurių oficialūs patikrinimai buvo atlikti pagal 1 dalyje nustatytą rizika grindžiamą metodą.
            
            
               4.   Dalyvaujančios valstybės narės turi lyginti (tų pačių pasėlių tame pačiame lauke) mažiausia 5 % sėklinių pasėlių, kurie turi būti oficialiai patikrinti, norma pagrįstą tikrinimą su rizika pagrįstu oficialiu pasėlių ir nuimtų sėklų tikrinimu, kai nenustatyta jokia mažiausia norma.
            
         
         
            4 straipsnis
            Nukrypti nuo Direktyvų 66/401/EEB, 66/402/EEB, 2002/54/EB ir 2002/57/EB leidžiančios nuostatos
            Nukrypstant nuo direktyvų 66/401/EEB, 66/402/EEB, 2002/54/EB ir 2002/57/EB, dalyvaujančios valstybės narės eksperimento tikslais atleidžiamos nuo įsipareigojimų, susijusių su elitinės sėklos, veislinės sėklos, priskiriamos reprodukcijoms iki elitinės sėklos, oficialiu aprobavimu ir oficialiu sertifikuotos sėklos patikrinimu, nustatytų šiose nuostatose:
            
                        1)
                     
                     
                        Direktyvos 66/401/EEB 2 straipsnio 1 dalies B punkto 1 dalies d papunktyje, 2 straipsnio 3 dalies A punkto c papunktyje ir 14a straipsnio a punkte bei jos I priedo 6 punkte;
                     
                  
                        2)
                     
                     
                        Direktyvos 66/402/EEB 2 straipsnio 1 dalies C punkto d papunktyje, 2 straipsnio 1 dalies Ca punkto c papunktyje, 2 straipsnio 1 dalies D punkto 1 dalies d papunktyje, 2 straipsnio 1 dalies D punkto 2 dalies b papunktyje, 2 straipsnio 1 dalies D punkto 3 dalies c papunktyje, 2 straipsnio 3 dalies A punkto c papunktyje ir 14a straipsnio a punkte ir I priedo 7 punkte;
                     
                  
                        3)
                     
                     
                        Direktyvos 2002/54/EB 2 straipsnio 1 dalies c punkto iv papunktyje, 2 straipsnio 3 dalies A punkto c papunktyje ir 21 straipsnio a punkte ir I priedo A dalies 4 punkte; taip pat
                     
                  
                        4)
                     
                     
                        Direktyvos 2002/57/EB 2 straipsnio 1 dalies c punkto iv papunktyje, 2 straipsnio 1 dalies d punkto 1 papunkčio ii įtraukoje, 2 straipsnio 1 dalies d punkto 2 papunkčio iii įtraukoje, 2 straipsnio 5 dalies A punkto c papunktyje ir 18 straipsnio a punkte bei I priedo 5 punkte.
                     
                  
         
            5 straipsnis
            Ataskaitų teikimas
            
               1.   Valstybės narės už kiekvienus metus iki kitų metų kovo 31 d. pateikia Komisijai ir kitoms valstybėms narėms eksperimento, atlikto pagal 3 straipsnį, rezultatų ataskaitą.
            
            
               2.   Pasibaigus eksperimentui ir bet kuriuo atveju baigusios dalyvauti dalyvavusios valstybės narės iki kitų metų kovo 31 d. pateikia Komisijai ir kitoms valstybėms narėms galutinę eksperimento rezultatų ataskaitą.
               Šioje ataskaitoje gali būti pateikiama ir kita informacija, kurią dalyvaujanti valstybė narė laiko svarbia atsižvelgdama į eksperimento tikslą.
            
         
         
            6 straipsnis
            Laikotarpis
            Eksperimentas pradedamas 2020 m. rugpjūčio 1 d. ir baigiamas 2027 m. liepos 31 d.
         
         
            7 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2020 m. liepos 24 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL 125, 1966 7 11, p. 2298/66.
         
            (2)  OL 125, 1966 7 11, p. 2309/66.
         
            (3)  OL L 193, 2002 7 20, p. 12.
         
            (4)  OL L 193, 2002 7 20, p. 74.
         
            (5)  2012 m. birželio 25 d. Komisijos įgyvendinimo sprendimas 2012/340/ES dėl laikinojo eksperimento rengimo pagal Tarybos direktyvas 66/401/EEB, 66/402/EEB, 2002/54/EB, 2002/55/EB ir 2002/57/EB dėl elitinės sėklos ir veislinės sėklos, priskiriamų reprodukcijoms iki elitinės sėklos, pasėlio aprobavimo esant oficialiajai priežiūrai (OL L 166, 2012 6 27, p. 90).
         
            (6)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) OL L 95, 2017 4 7, p. 1.